
Sok nemzet. 
Közös szándékok. 


Igazán elképesztő belegondolni, hogy a Nemzetközi Űrál- 
lomás naponta majdnem 16-szor kerüli meg a Földet a felfe- 
dezés folyamatos pályáján. Az űrállomás egy igazi nemzetközi együttmű- 
ködés öt űrügynökség között, melynek tagjai: a NASA (Egyesült Államok), 
a Roscosmos (Oroszország), a JAXA (Japán), az ESA (Európa), és a CSA 
(Kanada). A résztvevő országok a Nemzetközi Űrállomás programjának ke- 
retében dolgoznak együtt és a rendelkezésükre álló technológiákkal, olyan 
közös célokért küzdenek, amelyek az egész emberiség javát szolgálják. 


Előnyök 


A résztvevő 15 nemzet globális vezetést biztosít, hogy elősegítse az emberi 
kutatást, lehetővé teszi, hogy a tudományos kutatás az emberiség hasznára 
váljon, és kialakít egy stabil, alacsony, gazdaságos, földközeli keringési 
pályát. Ezeknek a céloknak az elérésével párhuzamosan, a partnerség arra 
hasznosítja az űrállomás egyedülálló platformját, hogy a tudomány, a tech- 
nológia, a mérnöki és a matematika (STEM) erőforrások felhasználásával 
képezzék a következő generáció vezetőit és űrkutatóit. 


Kutatás az űrben 
Az is lenyűgöző, hogy mi történik ennek az űrállomásnak a fedélzetén. Az állomáson 2000 novembere óta folyamatos az 
emberi jelenlét. A fedélzeten tevékenykedő űrhajósok több ezer kutatást végeztek a föld- és űrtudományok, a biológia, a 
humán fiziológia, a fizikai tudományok és a technológiai demonstrációk területén. A NASA kijelentése szerint: a Nemzetközi 
Űrállomás egy csúcstechnikát képviselő mikrogravitációs laboratórium, amely olyan felfedezéseket tesz lehetővé, amelyek a 
Földön nem lennének lehetségesek, és segít nekünk megismerni az űr távolabbi mélységeit.“ A kutatás ebben a hatalmas, 
föld körül keringő laboratóriumban, a valaha épített legnagyobb űrjárműben, arra irányul, hogy megtudjuk, hogyan küldhetünk 
embereket messzebbre az űrben, például a Holdra és a Marsra, ezáltal tovább tágítva ismereteink határait. 


Ismerd meg Christoph Ruge 
rajongó tervezőt 


„2014-ben jutott eszembe a Nemzetközi Űrállomás modelljének ötlete a LEGO® Digital Designer 
használata közben. Mivel nekem nem voltak meg az építőelemeim az építéshez, azt gondoltam, 
milyen klassz lenne, ha a LEGO Csoport állítaná össze azt. 


Amint elkészült, beküldtem a LEGO Ideas pályázatára. A projektet jól fogadta a közösség, és 
jól indult. Mindazonáltal, igen hosszú út vezetett a 10 000 szavazatig. Ez adott időt arra, hogy 
más űrkutatáshoz kapcsolódó modelleket építsek, és folytassam a magához az űrállomáshoz 
kapcsolódó kutatásomat. Szóval, folyamatosan finomítottam a modellemet. 


A végén úgy tűnt hogy, egyáltalán nem hasonlít az első, közzétett változatra. Folytattam, és még 
akkor sem hagytam ezt abba, amikor elértem a célt és véleményezte a LEGO Csoport. 


Mindent összevetve, több mint három évig dolgoztam az első modellen, és valószínűleg mindent 
megtanultam az űrállomásról ez alatt az idő alatt. Ez a kutatás és tudás nagyon hasznosnak 
bizonyult, amikor a Nők a NASA-nál (21312) készlet forgalomba került. Ekkor támadt az az 
ötletem, hogy elkészítem az űrállomás egy másik változatát, abban a méretarányban, amiben 
ebben a készletben az űrsikló készült. Szóval, építettem egy új modellt, és beküldtem a LEGO 
Ideas pályázatra. 


Ismét eltartott egy darabig, hogy támogatókat gyűjtsek és eljussak a véleményezési fázisig. Sikerült ismét eljutnom odáig. 
És ismét elutasították. 


Ezt követően hírt kaptam arról, hogy a korábbi modellem átjutott egy speciális évfordulós véleményezésen, 
amely a LEGO Ideas 10 éves évfordulójához kapcsolódik, és szerveznek egy rajongói szavazást, hogy 
eldöntsék, melyik modellt építsék meg. Ez nagyon izgalmas volt. 


Tudok nagyon türelmes lenni, és várni valamire, amiről azt gondolom, hogy jó ötlet... de türelmetlen is tudok lenni. 
Szerintem érdemes megküzdeni az álmainkért!” 


Christoph Ruge, rajongó tervező 


„Nagyon meghatódtam, amikor megkaptam a hírt! Mivel a rajongói 
szavazás vak szavazás volt, én csak elképzelhettem, hogyan változnak 
az esélyeim. Sajnálom a másik három versenyzőt; szerettem volna látni 
a Stitch létrehozását is! Mindent figyelembe véve, nagyon irreálisnak 
tűnt az egész.“ 


Samuel Johnson, Crystal Fontan és Corvin Alexander LEGO® 
tervezők alkották a csapatot, amely segített átjuttatni a már 
lenyűgöző ISS konstrukciót a célvonalon: finomítottak a kivitelezé- 
sen, dolgoztak a grafikán és gondoskodtak arról, hogy az eredeti 
konstrukció megfeleljen a LEGO stabilitásra és minőségre vonat- 
kozó követelményeinek. 


A lenyűgöző LEGO® Ideas 
több mint egy évtizede! 


A kreativitás nyüzsgő méhkasa, azaz a LEGO® Ideas tíz éves lett 2018 végére. 
Ez a közösségi ötletbörze koncepció, amelynek eredeti neve LEGO CUUSOO volt, 
az évek során fejlődött és bővült, új utakat talált sok tehetséges és lelkes 
LEGO rajongó együttműködéséhez szerte a világban. 


A LEGO Ideas utazásunk során sok hihetetlen történettel találkoztunk, 
miközben bámulatos LEGO rajongókkal dolgoztunk együtt, 
amelyek néhány igazán különleges LEGO készletet eredményeztek. 


A 10-éves évforduló áttekintéséhez, beástuk magunkat a LEGO Ideas archívumába, 
és megkerestük a tízezres termékötleteket, hogy újra felfedezzünk olyan koncepciókat, 
amelyekben még megvan a lehetőség, hogy hivatalos LEGO Ideas készlet legyen belőlük. 
Ezután bevontuk a LEGO Ideas Közösséget egy különleges szavazásba, 
hogy kialakítsák a végső választást. 


Büszkén mutatjuk be a győztest: ez a ragyogó mása a Nemzetközi Űrállomásnak, 
a Földön kívül létező legnagyobb ember által készített szerkezetnek. 


Élvezd, és alkoss tovább! 

LEGO® Ideas és az űr 


Az űr gondolata egy olyan terület, amely általánosan lenyűgöző a LEGO® kockák rajongói 
és világszerte minden életkorú ember számára, ezért jöttek létre máris ehhez a témához 
kapcsolódó, igazán ikonikus LEGO Ideas készletek. 


A Nemzetközi Űrállomás (ISS) egy csodálatos kiegészítés ebben a kategóriában a LEGO 
Ideas készletekhez. Nézz meg néhány korábbi modellt, és készülj fel az erőpróbára! 


NASA Apollo Saturn V 
Ez az észbontóan magas, mintegy egy 
méteres, fenséges modell tele van kidol- 
gozott részletekkel és funkciókkal. Ezek 
közé tartozik a három rakétafokozat, 
valamint a holdkomp és a parancsnoki 
kabin, és mindezek igazán méltóképpen 
ábrázolják a holdra szállás úttörő külde- 
tését. Valerie Roche és Felix Stiessen, a 
rajongó tervező társak igazán nagyszerű 
munkát végeztek a modellen. 


NASA Mars Kutató Laboratórium, 
Curiosity Marsjáró 
Ez az egy igazi Curiosity Rover mérnök, 
Stephen Pakbaz által tervezett, kis LEGO® 
kocka homokfutó képviseli az összes 
olyan innovációt és szakértelmet, 
amelyet bepréseltek az élenjáró mobil 
laboratóriumba, amely kulcsszerepet 
játszott az űrkutatás történetében. 


Nők a NASA-nál 
Ez a készlet tisztelgés a tudomány, 
a technológia, a mérnöki tudás és a 
matematika (STEM) néhány leginkább 
élenjáró női szakértője előtt, kifejezve az 
űrkutatás négy női úttörője által végzett 
munka iránti nagyrabecsülést: Nancy 
Grace Roman, csillagász és pedagó- 
gus, Margaret Hamilton informatikus és 
vállalkozó, Sally Ride űrhajós, fizikus és 
vállalkozó, valamint Mae Jemison űrha- 
jós, orvos és mérnök. 


Felix Stiessen, rajongó tervező társ 
Stephen Pakbaz, rajongó tervező 
Maia Weinstock, rajongó tervező 


A 10 éves jubileumi, 
speciális véleményezés 


A Nemzetközi Űrállomást választották a győztes LEGO® Ideas készletnek a LEGO Ideas 
készletek szokásos kiválasztási folyamatától kissé eltérő módon... 


„A LEGO Ideas (2014-ig LEGO CUUSOO volt a neve) és a világszerte megtalálható LEGO 
rajongók közötti közösségi ötletbörze és együttműködés 10 éves évfordulójának megün- 
neplésére, úgy határoztunk, hogy beássuk magunkat a LEGO Ideas projektek archívu- 
mába, amelyek már 10 000 támogatót szereztek ugyan, de nem kerültek gyártásba. Több 
mint 130 olyan projektet találtunk, amely megfelelt ennek a követelménynek, és amelyről 
úgy gondoltuk, hogy nagyszerű LEGO Ideas termék lehetne belőle, mivel az eredeti visz- 
szautasításuk körülményei megváltoztak.“ 


Hasan Jensen, 
Engagement Manager 


„Úgy döntöttünk, hogy ezek közül a nagyszerű ötletek 
közül egynek kapnia kellene egy második esélyt, ezért 
arra gondoltunk, hogy fordítsuk a feje tetejére a LEGO® 
Ideas folyamatot. Ezúttal a belső véleményezéssel kezd- 
tünk, és felmerült négy olyan izgalmas projekt, amely a 
legnagyobb potenciált mutatta – ezt követően már 
a LEGO Ideas közösségének kellett eldöntenie, hogy 
a négy közül melyik legyen a LEGO Ideas #29-es készle- 
te. Nagyszerű móka volt követni a rajongói szavazást, és 
nagyon izgatottak lettünk, amikor végül sikerült a Nemzet- 
közi Űrállomást befogadni a LEGO Ideas családba.“ 


Monica Pedersen, Globális 
vezető marketingmenedzser 


Tetszik a LEGO® Ideas szett? 


A LEGO Csoport szeretné megismerni a véleményed az új termékről, 
amelyet az imént vásároltál meg. Visszajelzéseddel segíted ennek 
a termékek a jövőbeni fejlesztését. 


Látogass el ide: 
LEGO.com/productfeedback 


Azzal, hogy kitöltesz egy rövid felmérést, automatikusan részt veszel 
egy sorsolásban, ahol akár egy LEGO® díjat is nyerhetsz. 


Felhasználási feltételek érvényesek. 


LEGO and the LEGO logo are trademarks of the LEGO Group. ©2020 The LEGO Group. 


